Tallinna kirjanduskeskuse Eduard Vilde muuseumis avati kirjaniku sünnipäeval uus püsinäitus "Igaüks tahab minust osa saada".
Näitus viib kirjaniku elu ja loomingu juurde kahe suurema teema kaudu: Vilde kui avaliku elu tegelane ning Vilde keerukas isiklik elu. Vaatluse alla on võetud Vilde looming ja suhted teiste kirjanikega; Vilde kodud ja kaaslased; Vilde tervis; Vilde ajakirjaniku ja reisikirjasaatjana; Vilde dramaturgi ja diplomaadina.
Püsinäitusel saab vaadata animeeritud lühifilmi Vilde elust, mis põhineb Gori karikatuuridel ja mille raamjutustajaks on Vilde kuulus punane sokk, kellele oma hääle on laenanud Tõnu Oja. Sissevaate saab Vilde suhetele teiste kirjanikega ning tema kuulsamate tegelaste hingeellu. Vilde-aegsest telefonist saab kuulata mälestusi kirjanikust ning suurelt Tallinna kaardilt otsida Vilde jalajälgi.
Näituse tekstid on kirja pannud Maarja Vaino, kujundajaks on Mae Kivilo.
Toimetaja: Kaspar Viilup